Homoseksualiteit En Die Bybel (Sagteband)
Jan Du Rand & Marius Nel
’n Bybelse gids tot die verstaan van homoseksualiteit.
Wat sê die Bybel régtig oor selfdegeslagverhou­dings? Is die Bybel verkeerd vertaal of verstaan ons nou skielik verkeerd? En hoe gemaak met homoseksuele persone in die kerk?
Homoseksualiteit en die Bybel is gebore uit die na­vorsing deur twee behoudende Bybelwetenskapli­kes wat vra wat die Bybel oor selfdegeslagverhou­dings en -in­timiteit sê.
Proff Jan du Rand en Marius Nel neem die leser op ’n reis deur die Ou en Nuwe Testament, en selfs in die breër gemeenskap waarbinne Israel en die eerste kerk geleef het, om te probeer verstaan wat die Bybel oor selfdegeslagverhou­dings leer. Hulle ondersoek hoekom ons na die Bybel moet luister en ook hoe die heersende den­ke die verstaan van die Bybel beïnvloed.
Homoseksua­liteit en die Bybel is ’n eerlike en op­regte soeke na Bybelse antwoorde en sal lesers opnuut bewus maak van God se liefde en genade.
Jan du Rand is nasionaal en internasionaal bekend as ’n Nuwe-Testamentiese vakspesialis op die gebied van die Johannese geskrifte en Bybelse eskatologie. Hy het al talle boeke en artikels gepubliseer, en ook verskeie toekennings ont­vang, onder andere die Andrew Murray-prys, die Pieter van Drimmelen-medalje vir teologie en die Eeufees­medalje van die Universiteit van die Vrystaat. Hy is buitengewone professor in Nuwe Testament aan die Noordwes-Universiteit, Potchefstroom, en professor-emeritus in Nuwe Testament aan die Universiteit van Johannes­burg en lewer wêreldwyd referate. Jan en sy vrou, Anneli, is geseën met drie dogters, asook klein­kinders.
Marius Nel is bestuurder van TabernaDei-Akademie, ’n oopleersentrum van Noordwes-Universiteit in Polo­kwane, waar hy ook een van die pastore van die AGS-gemeente is. Hy het onlangs sy vierde doktorsgraad in Nederland verwerf, hierdie keer in Nuwe Testament. Hy is getroud met Mariet en hulle het drie kinders.
Kan ons praat van
’n krisis in die kerk?
Wat is ’n krisis?
Die huidige debat oor selfdegeslagverhoudings en die bevestiging
van vaste homoseksuele pare hoef regtig nie net as ’n negatiewe
ervaring gesien te word nie. Dit het soveel meer in ons samelewing
losgemaak, veral in kerklike kringe. Die Ned.Geref. Kerk in die
besonder is wakker geskud deur die sensitiewe, en na my mening
oorhaastige, besluite van die Algemene Sinode 2015.
Die belangriker sake wat in die proses oopgevlek is en promi-
nent ontbloot op die skerm verskyn, is ongetwyfeld Skrifgesag en
Skrifgebruik in en deur die kerk. Dit het die volgende boeiende
reeks onderwerpe vir besinning op die tafel geplaas: die lees en
verstaan van die Ou Testament in samehang met die Nuwe Testa-
ment, die teologiese en etiese uitsprake van Jesus en Paulus, die
teologie van die Bybel in Reformatoriese perspektief, die teologie
van die gebrokenheid van die mensheid ná die sondeval, die Chris-
telike etiek van die huwelik en huisgesin, die krag van ’n teologie
en etiek van liefde, maar daarmee saam ook die rol van waarheid
in die teologie, die kerk se pastorale betrokkenheid by al haar
lidmate, ongeag kulturele en seksuele oriëntasie, en ’n nuwe her-
waardering van gelowiges vir mekaar, ongeag religieuse of enige
You're reviewing: Homoseksualiteit En Die Bybel (Sagteband)